CELEX: C2005/171/50
Language: fi
Date: 2005-07-09 00:00:00
Title: Asia T-172/05: Armacell Enterprise GmbH:n 29.4.2005 sisämarkkinoiden harmonisointivirastoa (tavaramerkit ja mallit) vastaan nostama kanne

9.7.2005   
            
            
               FI
            
            
               Euroopan unionin virallinen lehti
            
            
               C 171/30
            
         Armacell Enterprise GmbH:n 29.4.2005 sisämarkkinoiden harmonisointivirastoa (tavaramerkit ja mallit) vastaan nostama kanne
   (Asia T-172/05)
   (2005/C 171/50)
   Kieli, jolla kannekirjelmä on laadittu: englanti
   Armacell Enterprise GmbH, kotipaikka Münster (Saksa), on nostanut 29.4.2005 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) vastaan. Kantajan edustajana on lakimies O. Spuhler.
   Vastapuolena valituslautakunnassa käydyssä menettelyssä oli: NMC, Société Anonyme, kotipaikka Raeren (Belgia).
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               kumoaa vastaajan ensimmäisen valituslautakunnan 23.2.2005 päivätyn päätöksen asiassa R 552/2004-1;
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   
               Yhteisön tavaramerkin hakija:
            
            
               Armacell Enterprise GmbH
            
         
               Haettu tavaramerkki:
            
            
               Sanamerkki ARMAFOAM luokkaan 20 kuuluville tavaroille (elastomeerisistä, lämpömuovautuvista tai kertamuovautuvista vaahtomateriaaleista valmistetut tuotteet järjestelmien komponentteina tai lopputuotteina) — hakemus nro 2 487 338
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               NMC S.A.
            
         
               Tavaramerkki- tai merkkioikeus, johon väitemenettelyssä on vedottu:
            
            
               Yhteisön sanamerkki NOMAFOAM luokkiin 17, 19, 20, 27 ja 28 kuuluville tavaroille ja/tai palveluille (muovit puolivalmisteena, polyetyleenivaahto (puolivalmisteena); rakennusaineet (ei-metalliset); …) Yhteisön tavaramerkki nro 672 816.
            
         
               Väiteosaston ratkaisu:
            
            
               Väitteen hylkääminen.
            
         
               Valituslautakunnan ratkaisu:
            
            
               Riidanalaisen päätöksen kumoaminen ja yhteisön tavaramerkkiä koskevan hakemuksen hylkääminen.
            
         
               Kanneperusteet:
            
            
               Neuvoston asetuksen (EY) N:o 40/94 43 artiklan 5 kohdan toisen virkkeen ja 8 artiklan 1 kohdan b alakohdan rikkominen, koska kyseessä olevien tavaramerkkien ja tavaroiden välillä ei ole sekaannusvaaraa.